### Resumé

I forbindelse om- og tilbygningen af det gamle bibliotek til nyt bibliotek/kulturhus, så har det løbende været drøftet, at der skal etableres en have/park på græsplænen mellem huset og [adresse]. Der er aktuelt ikke bevilliget midler til et sådant projekt. For at sikre at huset har et nogenlunde brugbart udeområde, indtil et projekt er færdig, forslås det, at der afsættes midler til de mest basale elementer i en fremtidig park. Der søges anlægsbevilling og rådighedsbeløb i 2026 på 2 mio. kr. til formålet.

### Sagsfremstilling

Da der aktuelt ikke er afsat midler til en bibliotekspark og der heller ikke foreligger et tegnet projekt for området, så vil det nye bibliotek/kulturhus, som det ser ud nu, til efteråret 2026 åbne uden brugbare udearealer. Det vil naturligvis både begrænse borgernes brug af huset og mulighederne for at realisere de intentioner, som det nye hus tilbyder og er tiltænkt at give af muligheder til borgerne.

Som en midlertidig foranstaltning foreslås det derfor, at der afsættes 2 mio. kr. til  at etablere de første elementer til en park – fx stier, belysning og den første beplantning. Det vil være en forudsætning for arbejdet med de midlertidige elementer, at de fremover skal indgå i den egentlige park på grunden. Udgiften forslås finansieret af Kultur- og Idrætsudvalgets råderumspulje.

Det forslås samtidig, at forvaltningen i samarbejde med Teknisk forvaltning arbejder med skitser til et projekt, som efter inputs og tilretninger af det politiske niveau, kan indgå i budgetprocessen og de samlede politiske prioriteringer ved budgetlægningen for 2027-2030.

### Økonomi

![](data:image/jpeg;base64...)

![](data:image/jpeg;base64...)

**Opsummering af de bevillingsmæssige konsekvenser**

Sagen medfører, at der gives en anlægsbevilling og afsættes rådighedsbeløb i 2026 på 2 mio. kr. til de første elementer af en bibliotekspark. Udgiften finansieres af Kultur- og Idrætsudvalgets råderumspulje på drift i 2025. Forskydning mellem årene reguleres via kassen.

**Høring**

Centralt Budget har ingen bemærkninger af bevillingsmæssig karakter.

### Klima og resiliensvurdering

Ingen bemærkninger.

### Sagens videre forløb

Sagen skal behandles af Økonomiudvalget og Byrådet.

### Historik

#### Kultur- og Sundhedsdirektøren indstiller, den 2. december 2025, punkt 155:

at de bevillingsmæssige konsekvenser godkendes jf. bevillingsskema under afsnittet økonomi.

####

#### Beslutning fra Kultur- og Idrætsudvalget - 2022-2025, den 2. december 2025, punkt 155:

Anbefales.

Kultur- og Idrætsudvalget ønsker at se oplægget til den midlertidige park.

Kultur- og Idrætsudvalget bemærker endvidere, at der er tale om de mest basale elementer i en fremtidig park, og der derfor er behov for yderligere finansiering for at skabe en reel park.

Anette Ravn, Kenneth Poulsen og Laust Friis deltog ikke i sagens behandling.

####

#### Beslutning fra Økonomiudvalget, den 8. december 2025, punkt 310:

Økonomiudvalget anbefaler indstillingen fra Kultur- og Idrætsudvalget.

Fraværende: Kenneth Poulsen.

Fraværende: Robin Berg.

### Beslutning

Økonomiudvalgets indstilling blev godkendt.

Fraværende: Pia Dam. I stedet mødte Tage Lund.

Fraværende: Tine Eriksen.